** 
)MMI SS IONEN FOR DE EUROPÆISKE FÆLLESSKABER 
KOM(94) 148 endelig udg. 
Bruxelles, den 19.04.1994 
KOMMISSIONENS UDTALELSE 
om Republikken Østrigs, Kongeriget Sveriges, Republikken Finlands og 
Kongeriget Norges ansøgning om tiltrædelse af Den Europæiske Union 
KOMMISSIONENS UDTALELSE 
om Republikken Østrigs, Kongeriget Sveriges, Republikken Finlands og 
Kongeriget Norges ansøgning om tiltrædelse af Den Europæiske Union 
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Den Europæiske Union, særlig artikel O, og 
ud fra følgende betragtninger: 
Republikken Østrig, Kongeriget Sverige, Republikken Finland og Kongeriget Norge har ansøgt 
om at blive medlemmer af Den Europæiske Union; 
Kommissionen har i sine udtalelser af 31. juli 1991 (Østrig), 31. juli 1992 (Sverige), 4. 
november 1992 (Finland) og 24. marts 1993 (Norge) allerede haft lejlighed til at give udtryk for 
sin opfattelse af visse væsentlige sider af de problemer, som de nævnte ansøgninger giver 
anledning til; 
på konferencer mellem medlemsstaterne og ansøgerstaterne er der ført forhandlinger om 
vilkårene for optagelse af disse stater og de tilpasninger, som tiltrædelsen medfører; 
ved afslutningen af de nævnte forhandlinger forekommer de derved aftalte bestemmelser rimelige 
og hensigtsmæssige; under disse forhold vil udvidelsen af Den Europæiske Union, samtidig med 
at dennes indre samhørighed og dynamik bevares, kunne styrke dens deltagelse i udviklingen af 
de internationale forbindelser; 
for så vidt principperne for institutionel ligevægt i Unionen med 12 medlemmer ved 
tiltrædelsestraktaten overføres til en Union med 16 medlemmer, er disse bestemmelser acceptable 
i tiden indtil iværksættelsen af de bestemmelser, der bliver en følge af den regeringskonference, 
som skal afholdes i henhold til traktaten om Den Europæiske Union; 
V-<L. 
ved at blive medlemmer af Den Europæiske Union accepterer ansøgerstaterne uden forbehold 
traktaten om Den Europæiske Union og alle dennes målsætninger, afgørelser af enhver art, der er 
truffet, siden traktaten om oprettelse af De Europæiske Fællesskaber og traktaten om Den 
Europæiske Union trådte i kraft, og den stillingtagen, der er valgt med hensyn til udvikling og 
styrkelse af disse Fællesskaber og Unionen; 
det må især fremhæves, at den retsorden, der er indstiftet ved traktaterne om oprettelse af De 
Europæiske Fællesskaber, væsentligt karakteriseres derved, at visse af Fællesskabernes retsregler og 
visse retsakter, der er vedtaget af institutionerne, finder umiddelbar anvendelse, at fællesskabsretten 
går forud for sådanne bestemmelser i medlemsstaterne, der måtte være i strid dermed, og at der 
findes fremgangsmåder, der kan sikre ensartet fortolkning af Fællesskabernes retsregler; tiltrædelse 
af Den Europæiske Union indebærer anerkendelse af disse reglers tvingende karakter, idet deres 
overholdelse er uomgængelig nødvendig for at sikre fællesskabsrettens effektivitet og enhed; 
principperne om frihed, demokrati og respekt for menneskerettighederne samt de grundlæggende 
frihedsrettigheder og retsstatsprincippet er en del af den fælles arv for befolkningerne i de stater, der 
er forenet i Den Europæiske Union, og udgør således væsentlige elementer i tilhørsforholdet til 
denne Union; 
en af Den Europæiske Unions målsætninger er medlemsstaternes ønske om at styrke solidariteten 
mellem deres folk samtidig med, at de respekterer disses historie, kultur og traditioner; 
Den Europæiske Unions udvidelse med Republikken Østrig, Kongeriget Sverige, Republikken 
Finland og Kongeriget Norge vil bidrage til at bevare og styrke freden og friheden i Europa -
AFGIVET UDTALELSE TIL GUNST FOR: 
Republikken Østrigs, Kongeriget Sveriges, Republikken Finlands og Kongeriget Norges tiltrædelse 
af Den Europæiske Union. 
Denne udtalelse er rettet til Rådet for Den Europæiske Union. 
Udfærdiget i Bruxelles, den [ ] april 1994. 
På Kommissionens vegne 
^ 
ISSN 0254-1459 
KOM(94) 148 endelig udg. 
DOKUMENTER 
DA 01 
Katalognummer : CB-CO-94-164-DA-C 
ISBN 92-77-67766-X 
Kontoret for De Europæiske Fællesskabers Officielle Publikationer 
L-2985 Lu^mboLuV